Sant-Kast

Sant-Kast a zo ur gumun a-wezhall eus Breizh e departamant Aodoù-an-Arvor. Ul lodenn eus kumun Sant-Kast-ar-Gwildoù eo bremañ. 
 Douaroniezh 
 Istor 
 Ur barrez eus eskopti Sant-Brieg gwechall e oa. Anv a reer eus insulam Sancto Casto, "enez Sant-Kast", e 1163, en ur builh gant ar pab Aleksandr III, a veneger ennañ an douaroù hag ar savadurioù a oa e dalc’h abati Sant-Yagu. Hag ur barrez distag e oa e 1225.

 Eno e c'hoarvezas emgann Sant-Kast, etre Gallaoued ha Saozon, d'an 11 a viz Gwengolo 1758Régis de Saint-Jouan, Dictionnaire des communes du département des Côtes d'Armor. Eléments d'histoire et d'archéologie, 1990, pajenn 657.
 Dispac'h Gall 
 E 1790 e voe krouet kumun Sant-Kast.

 E 1856 e voe tennet douaroù karter Santez-Berc’hed diganti d’o stagañ ouzh kumun nevez-savet Itron-Varia-ar-Gwildoù.
 Brezel-bed kentañ  
 Mervel a reas 80 gwaz abalamour d'ar brezel hervez monumant ar re varv, da lavaret eo 3,85 % ag ar boblañs hervez an niveradeg bet graet e 1911Monumant ar re varv - Memorial Genweb.
 Eil Brezel-bed 
 Mervel a reas 23 den ag ar gumun abalamour d'ar brezel.
 Trevadennoù 
 Maroko: ur soudard a varvas e 1947.
 Brezel Indez-Sina: mervel a reas daou vilour er Viêtnam.
 Brezel Aljeria: mervel a reas ur soudard e 1958.
  Krouidigezh kumun Sant-Kast-ar-Gwildoù 
 E miz Kerzu 1971 e oa bet unanet Sant-Kast gant bourc'h Itron-Varia-ar-Gwildoù, en aber ar stêr Argenon, da vont d'ober ur gumun hepken, kumun nevez Sant-Kast-ar-Gwildoù.
 Brezhoneg 
 8,6 % eus anvioù-lecʼh ar gumun gozh a zo brezhonekJean-Yves Le Moing, Les noms de lieux bretons de Haute-Bretagne, Coop Breizh, 1990, p. 394.

 Monumantoù ha traoù heverk 

 Iliz katolik Sant Kast.
 Monumant foran ar re varv e-tal an iliz katolik, luc’hskeudenn ha kartenn-bost  Memorial Genweb. E miz Here 1921 e voe diouelietUniversité de Lille.
 Monumant ar re varv en iliz katolik, luc’hskeudennMemorial Genweb.

 Emdroadur ar boblañs 
 Melestradurezh 
 Yves Tourneuf a oa maer e 1792Le Penthièvre et le Mené dans la Révolution, pajenn 112, Quema a oa maer e 1837 hag e 1860Société d'Emulation des Côtes -du-Nord, Annuaire des Côtes-du-Nord (1805-1880), pajennoù 88 ha 304.
 Tud 
 Pennadoù kar 
 Itron-Varia-ar-Gwildoù, 
 Sant-Kast-ar-Gwildoù.
 Liammoù diavaez 
 Notennoù ha daveoù 

Rummad:Kumunioù kozh Aodoù-an-Arvor